Ricardo Larraín

José Ricardo Larraín Pineda (Santiago, Txile,  - ib., ) txiletar zinema-zuzendaria da.

 Biografia 
Publizitate-iragarkien argazki-zuzendari eta noiz behingo muntatzaile gisa hasi zen zinemako lanak egiten, 1982an La hora del sereno animazio-film laburra filmatu zuen arte. Hurrengo urtean, publizitateko zuzendari bihurtu, eta Rogelio Segundo filma egin zuen. 1989an, Dime cómo bailas y te diré quién eres dokumentala filmatu, eta Txileko Zinema eta Telebistako Ekoizleen Elkarteko presidente hautatu zuten. La Frontera (1991) lehen film luzearekin, ospea eta izen handiko hainbat sari bereganatu zituen: Habanako Zinemaldiko Gidoi Onenaren Saria, Berlingo Zinemaldiko Zilarrezko Hartza (1992), Espainieraz Eginiko Film Onenaren Goya Saria eta Cartagenako Zinemaldiko Gizon eta Emakume Antzezle Onenen eta Opera Prima Onenaren sariak (1993). La Frontera Pinocheten estatu-kolpearen ondoren Txiletik kanpo banatzen zen Txileko lehen filma izateaz gainera, Txileko azken bi hamarkadetako filmik onenentzat ere jo zuen Estatu Batuetako Variety aldizkariak.

 Filmografia 
 Urtea Filma Rola Zuzendaria Gidoilaria Ekoizlea Muntatzailea 1991 La Frontera    1997 Pasos de baile     1998 El entusiasmo     2001 Piel canela     2005 Alberto: ¿Quién sabe cuánto cuesta hacer un ojal?     2007 Héroes: La gloria tiene su precio. 1- O'Higgins, vivir para merecer su nombre     2008 ChilePuede    2014 El niño rojo    

 Erreferentziak 

 Kanpo estekak 

Kategoria:Santiagotarrak (Txile)
Kategoria:Txileko zinema zuzendariak
Kategoria:Euskal txiletarrak
Kategoria:Linfomaren ondorioz hildakoak